Lissa Mathiasen (S), 2004-05-04:
Jeg vil godt starte med til alle ordførerne at sige tak for debatten.
Jeg synes faktisk, den har været god.
Det er klart, at man nok ikke er mindre tilfreds, når der har tegnet sig et flertal for at ville rykke på det her område.
Jeg er jo nødt til at sige, at ingen skal være i tvivl
om, at det her ikke er et udtryk for, at vi fra Socialdemokratiets side pludselig har haft et ønske om at udvise stor ildhu
Næ, med de ændringer, der blev lavet i 2001, troede vi faktisk, at de sanktioner ville være med til at skabe så meget konsekvens, at man ikke ønskede at udnytte brugen af illegal arbejdskraft.
Men hvis vi så kigger lidt på, hvad der er sket siden, så har vi måttet konstatere, at det ikke har rakt.
Tværtimod tyder noget på, at det i de senere år er eskaleret til trods for de stramninger.
Det, der så har været vores idé med det her, har været at få en flertrinsraket etableret.
Og netop derfor tog vi sidste år sammen med andre partier op at få lavet de der regionale netværk i form af, at vi fik en vedtagelse igennem her i Folketinget, som pålagde regeringen, at der skulle etableres regionale netværk med politi, Told og Skat og med arbejdsmarkedets parter.
De er kommet godt op at stå, stort set alle vegne, her over vinteren.
Det næste initiativ var, at vi kom med et beslutningsforslag om praktikanter fra tredjelande.
Her så vi nemlig også, hvordan nogle fandt en smutvej til at have illegal arbejdskraft under dække af, at de havde praktikanter.
Hvad var så næste skridt?
Vi har jo måttet konstatere, at netop som sanktionerne har været skruet sammen, så har vi set, at specielt på visse områder er det vokset igennem de senere år.
Det skulle gerne have en dobbelt effekt.
Og derfor synes vi, at tiden er rigtig til at komme med det.
Jeg vil også godt sige, at jeg selv mener, at det er meget velovervejet, at det er meget gennemtænkt, og vi synes bare, at det er en hilsen om, at vi ikke vil acceptere brugen af den her illegale arbejdskraft.
Vi kommer jo ikke uden om, at hvis ikke vi havde arbejdsgivere, der ville bruge illegal arbejdskraft, så havde vi heller ikke noget problem.
Jeg vil sige det på den måde, at de mennesker, der kommer her til landet og er parat til at arbejde for en billig penge, jo typisk er mennesker i nød.
Jeg har før brugt udtrykket, at nogle af de arbejdsforhold, vi har set, nærmest har lignet slaveri.
Og der er ingen tvivl.
Der er en klar årsagssammenhæng:
Når vi lægger op til en kraftig ændring af bøderne, er
det, som jeg tror også fru Elisabeth Arnold sagde, fordi et af de steder, hvor det gør ubehagelig ondt, er, når man bliver ramt tilpas hårdt på pengepungen.
Jeg anerkender, at det er meget hårdt at hæve udgangspunktet for bødestørrelserne fra 10.000 kr., som de i dag er pr. mand pr. måned, til at sige 160.000 kr. pr. mand pr. måned, men jeg kan alligevel ikke lade være med andet end kort at prøve at spørge, hvad det er for nogle domme, vi ser, der er faldet. Vi har en sag, der er afgjort i Vestre Landsret,
hvor man har taget en arbejdsgiver i at have tre litauiske statsborgere i arbejde.
Man siger endda fra Vestre Landsret, at man fandt, at arbejdsgiveren i hvert fald havde handlet groft uagtsomt.
Tre mand - og en bøde udmålt til 15.000 kr.
Vi har en anden sag: Østre Landsret, beskæftiget fire personer, tre polakker og en tjekkisk statsborger.
Landsretten stadfæstede den idømte bøde på 15.000 kr.
Så har vi haft en sag her i efteråret, hvor der var otte illegale, der var blevet taget.
Byretten udmålte bøden til 60.000 kr., og samtidig kunne anklagemyndigheden ikke få medhold i sin påstand om konfiskation, idet retten bemærkede, at den tiltalte næppe havde haft nogen stor fortjeneste for færdiggørelsen af den hal, som de udenlandske arbejdere var beskæftiget med.
Alt i alt var den næppe blevet
Jeg mener slet ikke, der skal tages hensyn til, om man har sparet noget, men jeg synes i hvert fald, at de få domme, som jeg har læst op, meget klart viser, at det her ingen præventiv effekt har.
Det får ingen til at lade være med at gøre det.
Hvis nogen kan se deres snit til det og er tilpas anløbne i moral, så er de parate til også at ville ansætte illegal arbejdskraft. Der blev sagt fra Venstres ordfører, hr. Freddy Dam, at for Venstre var opdagelsesrisikoen vigtigere.
Hr. Freddy Dam mente også, at det, at opdagelsesrisikoen var høj, vejede tungere for dem, der brugte illegal arbejdskraft, end bødens størrelse.
Jeg tror ikke, det betyder så meget, at man bliver opdaget, for man er åbenbart så anløben, at man er parat til at have den konkurrenceforvridning over for andre, parat til at misbruge mennesker.
Derfor tror jeg ikke, at opdagelsesrisikoen tæller så meget.
Næ, det, der tæller, er: Kan det betale sig? Og derfor ser vi stadig væk nogle fortsætte, og det er det, vi vil stoppe. Dansk Folkeparti rejste nogle spørgsmål, og dem synes
jeg absolut vi skal gå ind i
Jeg vil ellers godt sige tak
for en positiv holdning fra Dansk Folkeparti.
Det blev sagt af Dansk Folkepartis ordfører, hr. Jesper Langballe, som om man kun mener, at det her er et problem i forhold til de tidligere østeuropæiske lande, dem, der nu er kommet med i EU fra her 1. maj.
Vi anser ikke kun det her som et problem i forhold til de nye europæiske lande, vi anser det også som et problem i forbindelse med personer, der kommer fra tredjelande, og vi er lige optaget af at sige over for begge grupper: Vi vil ikke acceptere, I kommer her til landet.
Vi vil ikke acceptere, I er her i landet og bliver brugt som illegal arbejdskraft.
Hr. Lars Barfoed sagde, at man gerne ville støtte, men ville alligevel afvente regeringen, og det var vel egentlig også det, der lå fra Venstres side.
Der skal ske et indgreb nu, og det er også grunden til, at vi er kommet med forslaget.
Vi er da selvfølgelig glade for, at integrationsministeren er positiv med hensyn til overhovedet at ville gå ind og se på spørgsmålet.
Og jeg vil godt sige, at jeg endnu aldrig har mødt en person, der er i stand til at forklare mig, hvordan man kan ansætte illegal arbejdskraft og samtidig være i god tro. Alene af den grund, at man ved, at man udbetaler en løn, der er langt, langt, langt under, hvad den overenskomstmæssige løn er på området.
Allerede der ved man jo, at der vistnok er et eller andet galt.
Og så er der i øvrigt en række andre aspekter, når man ser på, hvordan de her arbejdsforhold fungerer.
Så der er ingen af de her arbejdsgivere, der kan komme og sige: Vi handlede i god tro.
Når vi taler om den skønsmæssige konfiskation, vil jeg stadig væk sige også som den dom, jeg læste op, at jeg og vi ikke har følt det rimeligt, at man bogstaveligt kan se, at her står en lade, her står en svinestald, og hvad ved jeg, men eftersom de mennesker, der har udført det, er smidt ud af landet, så er der altså ikke mulighed for at få den bevisbyrde fulgt op, som man skulle.
Og dermed har man altså ikke fra anklagemyndighedens side kunnet løfte ønsket om at få konfiskeret fortjenesten. Det øjeblik, og vi taler selvfølgelig kun om det øjeblik, hvor man kan se sort på hvidt, at der altså her er foregået det og det, mener jeg også, det er rimeligt at sige, at så må man kunne anlægge det skøn og ikke et skøn over, hvor dyrt det er blevet, fordi de kun nåede at blive halvt færdige, inden de blev taget.
Nej, et skøn over, hvad man reelt har sparet på at få bygget en stald, eller hvad det måtte være.
Og når man ser på, hvor nøjeregnende domstolene har været med ikke at ville løfte anklagemyndighedens ønske om netop på nuværende tidspunkt at gå ind og lave konfiskation, så er jeg meget overbevist om og har tiltro til, at man også fra domstolenes side sagtens kan vurdere det her.
Jeg blev også spurgt om, hvor stort vi egentlig tror, at omfanget er.
Det var Dansk Folkeparti, der stillede spørgsmålet.
Ja, det, der er problemet, er, at vi kan se, at det stort set er sådan, at lige så tit som når nogen er ude, bliver der også antaget illegal arbejdskraft.
Jeg ved, at man siger for Københavnsområdet, at hvis man er ude hver dag, så vil der nok være et par stykker, der ryger i fælden hver dag.
Det andet, jeg kan sige, er, at man inden for byggeriet siger, at man har en vurdering, der siger, at det bare inden for det område drejer sig om mellem 6.000 og 7.000 personer på årsplan.
Man har også i 2002 lavet en vurdering fra bygge- og anlægsbranchen, som vurderede
Så altså tak til de forskellige ordførere.
Tak for en positiv holdning.
Der er ting, der er blevet rejst spørgsmål om.
Dem håber jeg at vi på en let og smertefri, men også en god og konstruktiv måde kan få kigget på i udvalget.
Og jeg håber, at vi med det her også kan få sat så meget skub i sagen, at vi inden sommerferien kan få de her to forslag vedtaget, således at vi sikrer, at så snart de er trådt i kraft, ved enhver arbejdsgiver, der ønsker at beskæftige illegal arbejdskraft, at det så kommer til at koste.
Og det er der, jeg rent faktisk tror, at effekten vil være.
Det kan ikke og det må ikke kunne betale sig at anvende illegal arbejdskraft.